Source: https://www.tyoelakelakipalvelu.fi/telp-publishing/vepa/document.faces?document_id=308811
Timestamp: 2020-04-03 00:58:09+00:00
Document Index: 16190854

Matched Legal Cases: ['§ 4', '§ 4', '§ 4', '§ 4', '§ 4', '§ 4']

TyEL 43 § 4 mom. Työkyvyttömyyseläkkeen ja työuraeläkkeen maksaminen takautuvalta ajalta
YEL 40 § 4 mom. Työkyvyttömyyseläkkeen ja työuraeläkkeen maksaminen takautuvalta ajalta
MYEL 53 § 4 mom. Työkyvyttömyyseläkkeen ja työuraeläkkeen maksaminen takautuvalta ajalta
MEL 43 § 4 mom. Työkyvyttömyyseläkkeen ja työuraeläkkeen maksaminen takautuvalta ajalta
JuEL 40 § 4 mom. Työkyvyttömyyseläkkeen ja työuraeläkkeen takautuva maksaminen
JuEL 125 § 4 mom. Eläke kertasuorituksena
Regressi, kun eläke on myönnetty ESA:n jälkeen
Regressi, kun eläke on myönnetty eläketapahtumaa seuraavan kuukauden alusta
Sairauspäivärahan lisäpäivien ja työkyvyttömyyseläkkeen yhteensovitus
Sairauspäivärahan ja työkyvyttömyyseläkkeen yhteensovitus, kun työskentely katsottu työkokeiluksi
Regressi, kun sairauspäiväraha on suurempi kuin TyEL- ja KEL-työkyvyttömyyseläkkeen yhteismäärä
Regressi, kun sairauspäiväraha on pienempi kuin TyEL- ja KEL-työkyvyttömyyseläkkeen yhteismäärä
Ohjeeseen on lisätty toimintaohje eläkkeen maksamisesta tilanteessa, jossa henkilölle myönnetään täysi työkyvyttömyyseläke tai kuntoutustuki takautuvasti samalle ajalle, jolta henkilölle jo on maksettu osittaista vanhuuseläkettä. Ohjeeseen on myös lisätty tieto, ettei työkyvyttömyyseläkettä makseta sairausvakuutusrahastolle tartuntatautipäivärahan korvaamiseksi. Ohjeessa on lisäksi päivitetty Kelan sähköpostiosoitetta sairauspäivärahan lisäpäivätietojen kysymiseksi.
Milloin työkyvyttömyyseläke voi tulla maksettavaksi sairausvakuutusrahastolle?
Työkyvyttömyyseläke ei voi tulla maksettavaksi sairausvakuutusrahastolle tartuntatautipäivärahan korvaamiseksi.
Sairausvakuutuslain sairauspäivärahaa koskevia säännöksiä sovelletaan tartuntatautipäivärahaan vain osittain. Tartuntatautipäivärahaan ei esimerkiksi sovelleta sairausvakuutuslain 12 luvun 3 §:ää sairauspäivärahan ensisijaisuusajasta ja suhteesta työeläkelakien mukaiseen täyteen työkyvyttömyyseläkkeeseen, koska tartuntatautipäivärahaan ei sovelleta ensisijaisuusaikaa.
Jos hakemus on työeläkelaitoksen lisäksi Kelassa vireillä, tiedot pyydetään sähköpostitse osoitteesta tk-ratkaisukeskus@kela.fi.
Kertasuoritettavan työkyvyttömyyseläkkeen takautuvaa osaa ei makseta sairausvakuutusrahastolle.
Takautuvaa työkyvyttömyyseläkettä ei makseta kertasuorituksena, vaan se maksetaan normaalisti kuukausieläkkeenä.
Osittainen vanhuuseläke tai osa-aikaeläke täydeksi työkyvyttömyyseläkkeeksi tai kuntoutustueksi
Jos henkilölle myönnetään täysi työkyvyttömyyseläke tai kuntoutustuki takautuvasti samalle ajalle, jolta henkilölle jo on maksettu osittaista vanhuuseläkettä tai osa-aikaeläkettä, osittainen vanhuuseläke tai osa-aikaeläke katsotaan työkyvyttömyyseläkkeen osasuoritukseksi.
Takautuvan täyden työkyvyttömyyseläkkeen ja osittaisen vanhuuseläkkeen tai osa-aikaeläkkeen erotuksen maksaminen sairausvakuutusrahastolle määräytyy sen perusteella, onko henkilölle vahvistettu ESA-aika vai ei.
Täyden työkyvyttömyyseläkkeen ja osittaisen vanhuuseläkkeen tai osa-aikaeläkkeen erotus maksetaan sairausvakuutusrahastolle sairauspäivärahaa vastaavalta osin, jos ESA-ajan jälkeen on maksettu sairauspäivärahaa ja osittaisen vanhuuseläkkeen tai osa-aikaeläkkeen ajalle takautuvasti myönnetty täysi työkyvyttömyyseläke kohdistuu sairauspäivärahan maksuaikaan.
Osittaista vanhuuseläkettä tai osa-aikaeläkettä vastaavaa osaa takautuvasta työkyvyttömyyseläkkeestä ei makseta sairausvakuutusrahastolle.
Sairausvakuutusrahastolle ei makseta takautuvasti myönnettyä työkyvyttömyyseläkettä, jonka osasuorituksena on osittainen vanhuuseläke tai osa-aikaeläke, vaikka takautuva työkyvyttömyyseläke myönnetään samalle ajalle mahdollisen sairauspäivärahan kanssa.
Takautuva työkyvyttömyyseläke maksetaan eläkkeensaajalle itselleen, jos työkyvyttömyyseläkkeen määrä ylittää sairauspäivärahan määrän. Tällöin työkyvyttömyyseläkkeeksi katsotaan myös se osuus, joka jo on maksettu eläkkeensaajalle osittaisena vanhuuseläkkeenä tai osa-aikaeläkkeenä.
Eläkkeensaajalle ei jää maksettavaksi mitään lisää sairauspäivärahan maksuajalta, jos työkyvyttömyyseläkkeen ja sairauspäivärahan erotus on pienempi kuin eläkkeensaajalle jo maksettu osittainen vanhuuseläke tai osa-aikaeläke.
Sairausvakuutusrahastolle ei makseta takautuvasti myönnettyä työkyvyttömyyseläkettä, jonka osasuorituksena on osittainen vanhuuseläke tai osa-aikaeläke, vaikka takautuva työkyvyttömyyseläke myönnetään samalle ajalle sairauspäivärahan lisäpäivien kanssa.
Takautuva työkyvyttömyyseläke maksetaan eläkkeensaajalle itselleen, jos työkyvyttömyyseläkkeen määrä ylittää sairauspäivärahan määrän. Työkyvyttömyyseläkkeeksi katsotaan myös se osuus, joka jo on maksettu eläkkeensaajalle osittaisena vanhuuseläkkeenä tai osa-aikaeläkkeenä.
Eläkkeensaajalle ei jää maksettavaksi lisää sairauspäivärahan maksuajalta, jos työkyvyttömyyseläkkeen ja sairauspäivärahan erotus on pienempi kuin eläkkeensaajalle jo maksettu osittainen vanhuuseläke tai osa-aikaeläke.
Täyden työkyvyttömyyseläkkeen ja osittaisen vanhuuseläkkeen tai osa-aikaeläkkeen erotus maksetaan sairausvakuutusrahastolle sairauspäivärahan lisäpäivien osalta, jos ESA-ajan jälkeen on maksettu sairauspäivärahaa ja osittaisen vanhuuseläkkeen tai osa-aikaeläkkeen ajalle takautuvasti myönnetty täysi työkyvyttömyyseläke kohdistuu sairauspäivärahan maksuaikaan.